钦定古今图书集成/明伦汇编/闺媛典/第164卷 > 胡观妻阚氏〈赵氏钱氏附〉
## 钦定古今图书集成/明伦汇编/闺媛典/第164卷 > 胡观妻阚氏〈赵氏钱氏附〉

按《无锡县志》：“阚氏，赠御史胡观妻。年十八，归观。九年，
观亡。先是观兄坤客死无家，妇赵盛年矢志，阚实周
旋之。及阚寡，迎赵及孤侄同居。既而赵子淓亦夭，妇
钱氏年十九，三孀相依，励志益苦。后阚子涍举进士，
闻于朝，阚、赵并旌，而钱格于年不及。”